Document ID: /roh_data/filtered/fineweb-2-filterrobots_roh.jsonl.gz/58329

bialas vacanzas
Igl onn da scola 2019/20 ei a fin. Igl ei stau in onn da scola special – oravontut muort il virus da corona che ha pretendiu da nus tuts gronda flexibilitad. Tut en tut essan nus cuntents che nus havein astgau finir igl onn da scola communablamein suenter in temps d'instrucziun sin distanza. En quei senn admettein in sincer engraziel fetg a vus tuts per vossa flexibilitad e capientscha demussada duront quei onn da scola!
Uss giavischein nus a vus tuts bialas e ruasseivlas vacanzas da stad cul giavisch che vus resties sauns e sappies guder ils dis libers!
Cordials salids e sin seveser puspei ils 17 d'uost 2020 :-)
viadi da primavera al plaun da pors
Il viadi dall'emprema e secunda classa ha menau ils scolarets enta Plaun da Pors, nua ch'els han astgau guder in bellezia di e sedivertir sil plaz da giug dasperas.
fotografias da Doris Friberg
la 5. classa sin viadi da primavera
La davosa gievgia digl onn da scola ei la Scola Sedrun ida per gronda part sin viadi da primavera. La 5. classa ei serendida quei di cun velo si Stagias nua che nus havein igl emprem magliau pausa dallas diesch. Silsuenter havein dau giugs communablamein e per gentar havein grillau. Suenter che tuts han giu avunda sulegl essan allura puspei serendi viers casa – ir engiu ei iu empau pli tgunsch... ;-) Tut en tut havein giu in cauld e bi di ensemen.
Continue Reading
informaziuns pigl onn da scola 2020/21
entschatta da scola
Gliendisdis, ils 17 d'uost 2020
- 08.15 uras: rimnada avon scola per tut ils scolarets e per tut las classas dalla primara e superiura
- 08.20 uras: devoziun d'entschatta en baselgia
- Pils scolarets dall'annada 2015 entscheiva la scoletta suenter la devoziun. Bi fuss ei sch'els fussen dalla partida en baselgia.
- Uraris ed ulteriuras informaziuns ein d'anflar sin questa pagina d'internet.
Il Cussegl da scola, il meinascola ed il team scolastic giavischan a tuts affons ina bun'entschatta ed in bien onn da scola.
"mistaila" – structuras dil di
Cheu anfleis vus la communicaziun davart las structuras dil di sco quei ch'ella ei cumparida ella Tuatschina.
niev uorden da transport
Cheu anfleis vus il niev uorden da transport, il qual ei vegnius actualisaus ils 19 da zercladur 2020.
strategia dalla scola tujetsch
Eifer ils davos onns da scola ein la Scola Sedrun ed ils responsabels sefatschentai da rudien cun siu futur. En ina pluna sesidas ein differentas ideas e visiuns vegnidas discussiunadas ed analisadas. Il resultat da quellas discussiuns astgein nus presentar cheu en fuorma d'ina strategia.